JohanHeinsen/ENO huggingface dataset:
Ribe Stifts Adresseaviser, 1844-11-25
Efter vedkommende Doms- og Udlægshavers Begjering, bliver i Mads Christian Madsen Heibøls Gaard i Rærup, Lydum Sogn, Vester Herred, Torsdagen den 5te December næstk. Formiddag Kl. 11, ved offentlig Auction bortsolgt den Ret til Aftægts Nydelse, som ved Contract oprettet med bemeldte Mads Christian Madsen Heibøll under 14. Marts 1842 er tilstaaet Poul Pedersen og Hustru i bemeldte Rærup for Livstid. Conditionerne erfares paa Auctionsstedet. Lysthavende indbydes. Øster og Vester Herreders Contoir i Varde, den 18. November 1844. T. Qvistgaard.
Ribe Stifts Adresseaviser, 1844-11-25
Onsdagen den 18. December førstkommende, Formiddag Kl. 9, bliver efter Begjæring af Hr. Proprietair Lautrup til Estrup afholdt Auction i Estrup Skov over en betydelig Deel paa Roden staaende Træer af Eeg og Bøg Lysthavende indbydes. Herredscontoiret paa Endrupholm, den 14. Novbr. 1844. Münster.
Ribe Stifts Adresseaviser, 1844-11-25
Chocolade af egen Fabrik til 12 lbs. Pundet faaes hos Lorenz Frandsen.
Ribe Stifts Adresseaviser, 1844-11-25
Høivande ved Sønderhoe fra 26. Novbr. til 2. Decbr. incl. D. 26. Novbr. Kl. 2 38 Min. Kl. 3 12 - 28. - Kl. 3 45 - 29. - Kl. 4 19. Kl. 4 52 1. Decbr. Kl. 5 29 - Kl. 6 8 Naar 2 Timer lægges til de her angivne Formiddags=Klokkeslet faaer man den omtrentlige Flodtid for Ribe. Den høieste Flod eller Springflod indtræffer i Gjennemsnit 3 Flod tider eftre ny Maane og fuld Maane.
Ribe Stifts Adresseaviser, 1844-11-27
Ribe Stifts-Avis og Avertissements-Tidende. Udgivet af Chr. sal. Hyphoff, redigeret af E. Hyphoff. Onsdagen den 27. November. No 140.
Ribe Stifts Adresseaviser, 1844-11-27
Udenlandske Efterretninger. Spanien. Jndledningen til Lovforslaget om Konstitutions-Reformen er den 13. Novbr. antagen i de af Regeringen foreslaaede Udtryk. - Hr. Martine, de la Rosa har i Kongressen gjentaget sin energiske Protest mod Don Karlos og hans Anhang. Hr. Perpinna har stillet et Amendement af følgende Jndhold: Regeringen er bemyndiget til i vigtige Tilfælde at underkaste den periodiske Presse Censuren. Dronning Jsabella den Andens Formæling med den unge Greve af Trapani skal feires i næste Mai i Valenzia. Greven maa efter den afsluttede Formælingstraktat strax antage Titel af Konge under Navn at Ludvig II. Det hedder, at Dronningens Søster Jnfant inde Louise skal formæles med Hertugen af Montpensier.
Ribe Stifts Adresseaviser, 1844-11-27
Frankrig. Fra Mexico mældes, at Alkalden i Tabasco nyligen har ladet en fransk Matros, man veed ikke af hvilken Grund, hæfte og under Trommens Lyd give 200 Pidskeslag; da man derefter vilde nøde Matrosen til at kysse Trommeslagerens Fødder, hvorved han vægrede sig, erholdt han endnu 50 Slag og blev paa det grusomste mishandlet. Endelig satte man Matrosen i Frihed, men han var bleven vanvittig. Den franske Konsul afbrød al Forbindelse med Stadens Øvrighed og sendte ufortøvet Beretning om Sagen til den franske Gesandt.
Ribe Stifts Adresseaviser, 1844-11-27
Grækenland. Man har Breve fra Grækenland af 21. f. M., ifølge hvilke Folket begyndte at blive utaalmodigt og utilfreds med Kamrene, der endnu ikke ere gaaede over til Lovforslagene. Akarnanien og Actolien ere oversvømmede af Røverbander; der er i den sidste Tid ikke forefalden færre end 36 Røver-Anfald. En 30 Mand stærk Bande var trængt ind i det ottomanniske Gebeet, og havde der udøvet flere Mordgierninger, Portenhar her over besværet sig til den græske Regering.
Ribe Stifts Adresseaviser, 1844-11-27
Blandinger. Fra Newyork berettes under 31. f. M., at da Dampskibet Lucy Walker nyligen var afgaaet fra Louisville med et stort Antal Passagerer til New Orleans, fire Mile fra New-Albany, blev Maskineriet pludseligt staaende og alle Kjedlerne sprang med et frygteligt Knald. Den hele øverste Deel af Skibet blev søndersplittet og Passagererne kastede alle Retninger. Flere af disse, som ikke bleve dræbte men kastede i Vandet, optoges af et andet i Nærheden værende Dampskib, men mange druknede. Strax efter Explosionen kom Dame=Kahytten i Brand og endelig sank Skibet. 60 til 80 Mennesker, bleve dræbte eller saarede. Uheldet tilskrives Kiedlernes slette Beskaffenhed, idet Metallet kun var saa tykt som en Dollars.
Ribe Stifts Adresseaviser, 1844-11-27
J München er den 14. Novbr. udøvet en sørgelig Udaad. En agtet Officeer, der nyligen var vendt tilbage fra Grækenland, ved Navn Neumayer, fandt ved sin Hjemkomst og Middagen fra sine Forretninger, sin Kone og en Pige liggende i Huset med overskaaren Strube, hvilket formodes at være skeet med en hosliggende Ragekniv, og Penge og Preciosa vare tagne fra Pult og Skabe. Jngen i det meget beboede Huus havde mærket Noget til denne Udaads Udførelse, der synes at være skeet mellem Kl. 9 og 10. Som Gierningsmand har man meget stærk Mistanke til Officerens Foureer, der omtrent Kl. 1 om Middagen havde forladt Staden i en Flaker. Han er greben og ført tilbage til München.
Ribe Stifts Adresseaviser, 1844-11-27
Sangerinden Jfr. Fra har erholdt Tilladelse til, forinden hun aldeles forlader Scenen, at give en "Afskeds-Forestilling", som vil finde Sted paa det kgl. Hoftheater i Begyndelsen af næste Maaned, og ved hvilken Leilighed hun selv vil optræde for sidste Gang i det i sin Tid saa yndede Syngespil "Ungdom og Galskab." (Aftenbl.)
Ribe Stifts Adresseaviser, 1844-11-27
Paa Fødselstiftelsen i Kbhvn, hersker atter i denne Tid en ondartet Epidemi, hvoraf allerede omtrent en 30 Barselkoner ere døde; men, ifølge en Bekjendtgjørelse fra Stiftelsens Læge, Dr. Levy, skal Sygdommen dog nu være i kjendelig Aftagende. Fra Slesvig meldes, at Brødrene Reinert, der ere overbeviste om en uhyre Mængde Forbrydelser, ere forleden Aften undvegne fra Raadhuset, idet de, da Arrestforvareren bragte dem deres Aftensmad, spærrede ham ind i deres egen Arrest. J en Afkrog, af Byen fandt man om Morgenen deres Lænker, og senere erfores, at de i en nærliggende Landsby havde gjort Jndbrud og skaffet sig baade Klæder og Penge J Efterlysningen benævnes de som et Par meget nedige unge Mennesker, som man ikke noksom kan tage sig ivare for.
Ribe Stifts Adresseaviser, 1844-11-27
Til de Forulykkede Oxbyeres Efterladte er endnu ganske nylig indkommet fra Skipperlauget i Kbhvn. 50 Rbd.
Ribe Stifts Adresseaviser, 1844-11-27
Udnævnelse. Under 11. Novb. er Sognepræst J. W. Braumann i Glückstadt udnævnt til Medlem af det den Slesvig=Holsteen-Lauenborgske Overapellationsret umiddelbart underordnede Overkonsistorium for Hertugdømmet Holsteen.
Ribe Stifts Adresseaviser, 1844-11-27
Ledige Embeder. Amtsforvalter-Tjenesten for Skanderborg Amtstue-Distrikt. Gage 1171 Rbd. Caution 5000 Rbd. - Kasserer-Embedet for St. Thomas og St. Jan, Gage 2,700 Rd., Regnskabsdouceur 300 Rd. og til Contoir. hold 600 Rd., alt vestindisk Courant. Cautionens Størrelse, bestemmes af det Kongelige Raad paa St. Thomas. (Den som beskikkes i dette Embede vil være pligtig at paatage sig de yderligere Oppebørseler og Beregninger, som maatte blive henlagte til Embedet.)
Ribe Stifts Adresseaviser, 1844-11-27
Handelsefterretninger. Hamborg d. 22 Novb. Hvede 2 Rd. 40 ls. a 3 Rd. 36 ls.; Rug 2 Rd. 24 s. a 2 Rd. 40 ls.; Byg 2 Rd. 16 ls. a 2 Rd. 32 s.; Havre 1 Rd. 32 s. a 1 Rd. 42 ls.; Raps 90 a 106 Rd. Bco.
Ribe Stifts Adresseaviser, 1844-11-27
J Hvede og Rug var ingen Forandring. Byg vedbliver at antages til Forsendelse. Af Havre blev en Deel kjøbt for England. J Raps ingen Handel. Smørpr. 221 Pd.: Holst. Stop. 40 a 42 Rd.; Jydsk 22 a 24 Rd.; Randers 31 a 32 Rd. Kour.
Ribe Stifts Adresseaviser, 1844-11-27
Altona Kvægmarked. Den 18. Novbr. vare 1003 Stkr. stort Hornkvæg paa Markedet, hvoraf 734 solgtes. Handelen gik noget bedre end i forrige Uge. (Davk.)
Ribe Stifts Adresseaviser, 1844-11-27
Ribe. Førstkommende Fredag, d. 29. ds., bliver i St. Cathrine Kirke Gudstjeneste og Communion for Domsognets Menighed. Hr. Capellan Krarup prædiker. – Kommunikantlisten sluttes iaften (Onsdag).
Ribe Stifts Adresseaviser, 1844-11-27
1ste Søndag i Advent holdes i Cathrine Kirke Gudstjeneste og Communion for Cathrine Sogn. Til Høimesse prædiker Hr. Pastor de Thurah og til Aftensang Hr. Pastor Pontoppidan.
Ribe Stifts Adresseaviser, 1844-11-27
Bekjendtgjørelser. Følgende nye Bøger faaes hos Andersen i Ribe. og hos Bayer i Varde: Den operative Chirurgie af Dieffenbach, oversat af Cand. Bock. 1. H. – Darnley eller det Gyldenstykkes Kongetelt, af James. 13 D. ept. - Beckers Verdenshistorie, overs. af J. Riise. 111. 1–2. H. (2det Aftrykp. - For Literatur, og Kritik, udg. af Fyens Stifts literaire Selskab, redig, af Cand. Helweg. 2. B. J. H. - Den nyeste Methode af Kartofler at brygge velsmagende Øl, af Fr. og C. Werner.
Ribe Stifts Adresseaviser, 1844-11-27
- Ussings Kongelige Reskripter og Resolutioner for Aaret 1834. - Berggreens Folkesange og Melodier, udsatte for Pianoforte. 3 B. 6. Levering. – Nissens tydske Elementar. bog for Begyndere. – Gubitz's, Steffens og Honechs Volkskalendere for 1845, med Staalstik, Lithographier og Træsnit. - Skrive- og Reisekalender, Huuskalender og Contoir kalender for 1845.
Ribe Stifts Adresseaviser, 1844-11-27
Nye Bøger, som faaes hos Termansen: Den opperative Chirurgie af Dieffenbach, oversat af Bock.
Ribe Stifts Adresseaviser, 1844-11-27
1. H. - Kongelige Rescripter og Resolutioner for 1834, udg. af Ussing. - Darnley, eller det Gyldenstykkes Kongetelt, af James. - Den nyeste Methode af Kartofler at brygge vel Trykt i Ribe hos Chr. sal. Hyphoff. smagende Øl, tilligemed den fuldkomneste Malt- og Gjærings methode m. m. af Werner. - For Literatur og Kritik, red. af Helweg. 2. B. A. H. - Göethes Hermann und Dorothea, med 1 Staalstik. - Der dentsche Pilger durch die Welt, Volkskalender 1845, mit Stahlstick, 100 Originalholschnitten und Musikbeilagen.
Ribe Stifts Adresseaviser, 1844-11-27
Jgien kan erholdes: Gubitz's og Steffens Volkskalender für 1845.
Ribe Stifts Adresseaviser, 1844-11-27
Af Fattigvæsenets Midler kunne 60 Rbd. Sølv erholdes tillaans, strax eller til næste Termin mod anordningsmæssig Sikkerhed. Man henvender sig til Fattigkommissionen i Ribe.
Ribe Stifts Adresseaviser, 1844-11-27
Extra godt, tydsk Peberrod er at bekomme hos N. Nielsen. undertegnede. paa Skibbroen.
Ribe Stifts Adresseaviser, 1844-11-27
Søndagen den 1. December afholdes Assemblee i Selskabet, ved hvilken ukonfirmerede Børn ere de ene dandsende fra 6 til 10. Repræsentantskabet.
Ribe Stifts Adresseaviser, 1844-11-27
Førstkommende Fredag den 29. November, Eftermiddag Kl. 2, bliver paa Ribe Raadstue ved offentlig Auction bortliciteret Befordringen af den kjørende Brevpost mellem Ribe og Haderslev og mellem Ribe og Skodborghuus. Licitationsconditionerne ligge til Eftersyn hos Arrestforvarer Vilsleff og blive desuden bekjendtgjorte paa Auctionsstedet.
Ribe Stifts Adresseaviser, 1844-11-27
Ribe, den 24. Novbr. 1844. Hover.
Ribe Stifts Adresseaviser, 1844-11-27
Gaard-Salg. Formedelst Forandring af Bopæl agter Undertegnede at sælge sin paaboende Gaard i Vong Bye, Vester-Nykirke Sogn, der staaer for gammel Hartkorn 2 Tdr. 2 Skpr. og nyt Hartkorn 2 Tdr. 7 enh. Skpr. Den aarlige Udsæd til Gaarden er for nærværende Tid 9 a 10 Tdr. Rug, 3 a 4 Tdr. Byg, 2 enh. Tdr. Boghvede og 7 Tdr. Havre, foruden Kartofler. Af Høe avles aarlig omtrent 40 Læs, hvoraf det meste er udmærket godt, da den største Deel af Gaardens Enger beliggende ved Sneum Aae og kan meget forbedres, thi Vandet kan ved en Aalegaard, som haves til Gaarden, sættes over Engen med en liden Bekostning. Avlingen kan betydelig udvides, da Gaarden har en stor Deel af Mosejord, som er skikket til Opdyrkning og Brænding, samt desuden Overflødighed af Brændseljord, hvoraf der aarlig, uden Skade kan afsættes til Øen Fanøe 50 til 60 Læs, hvert Læs til 1 Rdlr. H. C. Med i Kjøbet kan følge Gaardens Anpart i Konge- og Kirke-Tienden. Tiltrædelsen kan enten skee strax eller til næste Paaske; og en Deel af Kjøbesummen, som til blive 1500 Rdlr. H. C., kan blive staaende i Gaarden. Vong, den 21. Novbr. 1811. Jens Christiansen Møller.
Ribe Stifts Adresseaviser, 1844-11-27
Hos Stempletpapiirsforhandleren i Varde kan mod contant Betaling erholdes stemplede Spillekort til følgende Priiser. Extra fine Spillekort a 21 Lbs. pr. Spil. Fine Ditto . . . . . . . . a 17 Lbs. pr. Spil. Ordinaire Ditto a 13 1/2 Lbs. pr. Spil.
Ribe Stifts Adresseaviser, 1844-11-27
Onsdagen den 18. December førstkommende, Formiddag Kl. 9, bliver efter Begjæring af Hr. Proprietair Lautrup til Estrup afholdt Auction i Estrup Skov over en betydelig Deel paa Roden staaende Træer af Eeg og Bog Lysthavende indbydes. Herredscontoiret paa Endrupholm, den 14. Novbr. 18441. Münster.
Ribe Stifts Adresseaviser, 1844-11-29
Ribe. Stifts-Avis og Avertissements-Tidende. Udgivet af Chr. sal. Hyphoff, redigeret af E. Hyphoff. Fredagen den 29. November. No 141.
Ribe Stifts Adresseaviser, 1844-11-29
Udenlandske Efterretninger. England. General=Kapitainen af Cuba har udstedt en Proklamation, ifølge hvilken alle Skibe, ligemeget under hvilket Flag, som komme i en derværende Havn med Slaver ombord skulle konfiskeres.
Ribe Stifts Adresseaviser, 1844-11-29
Frankrig. Den 17. de om Aftenen forsamlede sig de i Paris værende Elever af den polytekniske Skole i Caffe Hollandais for at raadslaae, om de skulde gjore Brug af deres Jndkaldelse til Skolen eller vægre sig ved at træde ind, saalænge Udelukkelser finde Sted. Den fattede Beslutning gaaer foreløbigen ud paa, under Paaskud af ikke at være beredt paa Prøverne, at forlange en Opsættelse af Ministeriet; indtil da ville alle Elever være tilstede, og man vil da forsamle sig til en ny Raadslagning.
Ribe Stifts Adresseaviser, 1844-11-29
De 4 ældste Elever ved den polytekniske Skole have begivet sig med en Promemoria til Kongen i St. Cloud, hvori de udvikle deres hele Stilling samt den skjeve Stilling, hvori man vil bringe dem. General Berthois, Kongens Adjutant, modtog dem og lovede at overgive deres Promemoria til Kongen. – Man har over Nordamerika modtaget nærmere Efterretninger fra Tahiti indtil 6. Junt. Den største Rolighed herskede paa hele Øen, Garnisonen arbeidede paa det virksomste paa Fæstningsværkerne. Jnsurgenterne havde endnu ikke nedlagt Vaabnene, de vare endnu ikke komne sig efter Skrækken over Fægtningen ved Mahahena og vovede sig ikke mere frem af deres Forskandsninger. Admiral Hamelin med Fregatten Virginie var den 19. September ankommen til Rio Janeiro og maa nu for længe siden være i Tahiti man frygter, at hans Ankomst og Gjenindsættelsen af Dronning Pomare skal give Anledning til nye Uroligheder.
Ribe Stifts Adresseaviser, 1844-11-29
Spanien. Cortessessionen af 11. de, udmærkede sig isærdeleshed derved, at den ved Reaktionens hidtil fulgte System formodede Absolutismus her høit og uforbeholdent udtalte sine Planer og Forhaabninger.
Ribe Stifts Adresseaviser, 1844-11-29
Hr. Teieda vilde have alle i de sidste 12 Aar i Folkefrihedens Aand indførte Jnstitutioner afskaffede, Adelens og Geistlighedens gamle Privilegier, Klostrene og det gamle "barnligtfromme Forhold til Paven gjenoprettet, de imod Don Corlos og hans Familie trufne Forholdsregler (vistnok kun med Opretholdelsen af det nærværende Dynasti) atter ophævede, – kort det absolutistiske Monarki gjenindsat og Dronningen formælet med en Søn af Don Carlos. Og i hele Forsamlingen hævede sig ikke en Lyd af Uvillie over denne høiforræderiske Tale.
Ribe Stifts Adresseaviser, 1844-11-29
Sverrig. En nylig skeet Udnævnelse til en betydelig Post har vakt almindelig Tilfredshed i Sverrig, idet en af Reformpartiets dygtigste og ædleste Repræsentanter paa Riddarhuset, Major Emil v. Trojel, er bleven forordnet til Chef for Fængselsbestyrelsen. - J Ridderskabets og Adelens Plenum den 9. de foretoges Lov- og Almeenbesværings-Comiteens Betænkning i Anledning af den af Komminister Janzon i Præstestanden vakte Motion om at Forholdsregler maa træffes mod Katholicismens Udbredelse.
Ribe Stifts Adresseaviser, 1844-11-29
J denne Motion havde Proponenten viist, hvorledes det af adskillige i de senere Tider indtrufne Begivenheder var bleven vitterligt, at den Frygt for Katholicismens voxende Jndflydelse i Landet som allerede under den forrige Rigsdag vakte Opmærksomhed, og i Forbindelse med Spørgsmaalet om Methodismenvar Gjenstand for Rigets Stænders Overveielser, men den Gang ansaaes for overdreven, nu befandtes ikke længer at være det. Forsamlingen billigede nogle af Proponenten i denne Sag forslaaede Forholdsregler.
Ribe Stifts Adresseaviser, 1844-11-29
Blandinger. Den 13. de begyndte ogsaa Weseren formedelst vedholdende Regnskyl, at stige betydeligt og paa flere Steder at træde over sine Bredder. Store Kvantiteter Bygnstømmer, som den køln mindener Jernbane Direktion havde liggende paa begge Weser-Bredder, i Nærheden af Fossen, ved Rehme, bleve derved satte under Vand og løb Fare for at bortskylles af Floden, hvorfor man satte endeel Jernbane-Arbeidere i Bevægelse for at bortskaffe samme. Da 18 af disse Mennesker den 14. ds. om Morgenen fra Fösen skulde færges over til den venstre Weserbredde, forat afløse dem, som allerede her vare bekjæftigede med Tømmerets Bortskaffelse, kantrede Fartøiet med dem, da de vare komne midt ud i den stærke Strøm, og alle 18 omkom i Bølgerne, da, uagtet deres Angstraab, Jngen kunde komme dem til Hjælp. Samtlige 18 efterlade talrige Familier i trange Kaar. Maadeholds=Sagen havde, ved Geistlighedens Bistand, allerede gjort betydelige Fremskridt i Polen, og navnligen omkring Krakau og i de til Overslesien grændsende Egne fremkaldt mange Foreninger blandt Landmænd, som aldeles have frasagt sig Nydelsen af Brændeviin – da kommer der nu pludselig befaling fra den russiske Regering, at Maadeholdsforeningerne skulle være forbudne, og at ingen Præst mere maa understaae sig, fra Prædikestolen at opmuntre sin Menighed til dette, for den polske Landmand saa velgjørende Maal. Et andet russisk Magtsprog forbyder, uden Undtagelse, alle Mandspersoner i Polen at indgaae Ægteskab for de have fyldt det tredivte Aar. Riddarhuuskomiteen for denne Rigsdag har gjort et i historisk Henseende høist interessant Fund i Riddarhusets saakaldte hemmelige Hvælving, nemlig nogle Kister fulde af Aktstykker og Dokumenter, som i 30 Aar ikke have været undersøgte. Deriblandt befinde sig f. Ex. Originaldokumenterne og Forfatningsforandringerne 1719, 1772 og 1789, Gustav Adolfs og Gustav III's Riddarhuusforordninger; flere Kongers Forsikkringer fra Christine af; hendes AfsigelsesbreValgakterne for Ulrike Eleonora, Frederik af Hessen, og Adolf Frederik, Rigets Stænders Beslutninger paa 16 Rigsdage fra 1710 af, Ridderskabets og Adelens Privilegier, som de af de hedenfarne Konger ere udstedte og bekræftede, samt adskillige forseglede Pakker, der synes at indeholde diplomatiske Forhandlinger fra Frihedstiden. Riddarhuuskomiteen har nu foreslaaet, at saavel disse Pakker som adskillige andre forseglede Konvoluter fra Gustav III's Tid skulle brydes og undersøges. De fleste af de fundne Dokumenter ere skrevne paa Pergament, nogle af dem ziirligt indbundne, 7 med vedhængende Sølvkapsler. Kong Carl Johan førte i sine sildigere Aar en mærkværdig Levemaade. Han blev liggende i Sengen til om Eftermiddagen Kl. 4, dog arbeidede han i Sengen. Mod Aftenen tog han sin blaa Overkjole paa og gav Audients. J Dagens Løb drak han et Par Kopper Bouillon. Ved Midnatstid lod han servere et splendid Maaltid, det eneste han holdt i Døgnet. Strax derpaa gik han tilsengs, og sov øieblikkelig ind. Fra Efteraaret indtil Foraaret forlod han aldrig sit Værelse. Om Sommeren derimod lod han sig daglig see paa Gaden.
Ribe Stifts Adresseaviser, 1844-11-29
Jndenlandske Efterretninger. Hs. Exc. Geheime-Statsminister Reventlow-Criminil er bleven udnævnt til Storkors af den hannoveranske Guelphe-Orden. (B. T.)
Ribe Stifts Adresseaviser, 1844-11-29
Alt hvad der endnu var tilbage i Rom af Thorvaldsens Eiendele, der alle tilfalde Museet, som hans Universalarving, er, som bekjendt, ankommet til Kjøbenhavn med Fregatten Gesion, og er nu udlosset og bragt deels til Museet, deels til hans forrige Atellers paa Charlottenborg, forsaavidt det nemlig var ufuldendte Marmorarbeider, der, ifølge hans Testament, skulle, paa Museets Bekostning, fuldføres under Professor Bissens Bestyrelse. Denne sidste Transport, der var meget større end nogen af de forrige, indeholder, foruden hans egne Arbeider, af Statuer, Basreliefs og af Buster, Antiker, Malerier, Kobbere, Lithographier, Haandtegninger, Breve og Digte til ham, mange Doubletter af de Sager, hvoraf Museet allerede er i Besiddelse, f. Ex. Apostlerne. Ogsaa Ting, som hørte til den udødelige Kunstners tarvelige Bohave og Klædning, ere af den danske Kunstagent i Rom, Bravo, der har forestaaet det Heles Samling, Jndpatning og Afsendelse, omhyggeligen samlede og hidsendte. (B. T.)
Ribe Stifts Adresseaviser, 1844-11-29
Conferentsraad Lund er i sidste Generalforsamling valgt til Formand for Kunstforeningen" i Kbhavn. Fra Kjøbenhavn skrives i Aarh. Av.: "Thorvaldsens Liig blev ikke, som paatænkt, bisat den 15. Nobr. i hans Grav i Museet. Man vil lade det beroe dermed til Foraaret. Graven bliver iøvrigt i denne Tid indvendigt malet med Guirlander og Lillier paa den ultramarine Grund. - En Person har i disse Dag, vede at forevise falske Breve fra en her bosat Guldsmed, bedraget flere af de største Guldsmede for værdifulde Sager, som i disse Breve forlangtes i Commission til Forhandling. Saaledes erholdt han hos en Guldsmed udleveret en Armstage, hos en Anden en Potageskee, hos en Tredie et Par Diamants Ørenringe osv. Politiet skal endnu ikke have opdaget den dristige Bedrager, som imidlertid sikkert ikke undgaaer de anstillede Efterforskninger.
Ribe Stifts Adresseaviser, 1844-11-29
Hr. Thor Smith har i disse Dage solgt sin Gaard Juliedal ved Sorø til Hr. Jepsen fra Slangerup for 9000 Rbd.
Ribe Stifts Adresseaviser, 1844-11-29
Fra Haderslev skrives under 26. Novbr.: Hs. K. Høihed Kronprindsen hilstes ved Høisammes Ankomst igaar Eftermiddag Kl. 3 med de paraderende Borgerkorpsers og en stor Folkemængdes stormende Jubel og længe vedvarende Hurraraab, der gjentoges ved Afreisen, som paafulgte efter et Kvarteers Ophold. Vore Nordalbinger synes ikke at ville holde op med at gjøre Skandale. De ved Hs. Kongelige Majestæts sidste Ophold i Haderslev afbenyttede og senere i Borgerforeningens Lokale ophængte oprørske Faner varede ved Kronprindsens Ankomst ud af den paa Torvet boende Gjæstgiver, Borgerofficeer Jversens Vinduer. At denne Farce skulde spilles, var iøvrigt bleven holdt hemmelig. Kludene bleve ikke stukne ud, førend Kronprindsens Vogn nærmede sig Torvet, og toges bort, saasnart den atter var kjørt forbi. Det er nok paa Tiden, at man holder op med saadanne oprørske Demonstrationer, der kun tjene ethvert fornuftigt Menneste til Forargelse, og omsider fremkalde Optrin, der kunne blive Ophavsmændenne mindst behagelige. (Dav.)
Ribe Stifts Adresseaviser, 1844-11-29
Fædrelandet gjentager sin for lang Tid siden meddeelte Efterretning, at i Øsby Sogn, 2 Mile østen for Haderslev, (i dette Sogn ligger Færgestedet Aarssund), hvor Menigheden er fuldkommen dansk og Kirke- og Skolesproget skulde ogsaa være det, præker Præsten ikke destomindre Tydsk, saa ofte som en tydsk Madame fra Nabosognet kommer for at høre hom.
Ribe Stifts Adresseaviser, 1844-11-29
Gaarden Petersminde i Hads Herred, tilhørende afg. Kammerraad Terndrups Stervbo, er ved Auktion solgt til d'Hrr. Oliemøller, Stænderdeputeret, Schytte i Horsens og Forvalter Madsen paa Bisgaard for 21,050 Rbd. (Aarh. Av.)¬
Ribe Stifts Adresseaviser, 1844-11-29
Hr. Mylius paa Mylenberg indbyder i Aalborg Avis til Aktietegning paa en jydsk Studehandel di rette paa Paris. Til at iværksætte en saadan har et fransk Kompagni alt dannet sig.